erhwenkuo/poetry-chinese-zhtw huggingface dataset:
虜患
作者：張陵（唐）

今日漢家探使回，蟻疊胡兵來未歇。春風渭水不敢流，總作六軍心上血。
夏日閨怨
作者：蔡瑰（唐）

桃徑李蹊絕芳園，炎氛熾日滿愁軒。枝上鳥驚朱槿落，非關曾入楚王宮，直為相思腰轉細。臥簟乘閑乍逐涼，全由獨自羞看影，豔是孤眠疑夜永。無情拂鏡不成妝，但恐愁容不相識，為教恆著別時衣。
詠破扇
作者：唐怡（唐）

輪如明月盡，羅似薄雲穿。無由重掩笑，分在秋風前。
述懷
作者：唐怡（唐）

萬事皆零落，平生不可思。惟餘酒中趣，不減少年時。
詠燭寄人
作者：潘求仁（唐）

燭與人相似，通宵遽白煎。不應須下淚，只是為人然。
薛王花燭行
作者：閻德隱（唐）

王子仙車下鳳臺，紫纓金勒馭龍媒。□□□□□□出，玉盤錯落銀燈照，珠帳玲瓏寶扇開。盈盈二八誰家子，楚王宮裡能服飾，顧盼傾城複傾國。合歡錦帶蒲萄花，不學曹王遇神女，莫言羅敷邀使君。同心婉娩若琴瑟，富貴榮華實可憐，路傍觀者謂神仙。只應早得淮南術，
三月歌
作者：閻德隱（唐）

洛陽城路九春衢，洛陽城外柳千株。能得來時作眼覓，天津橋側錦屠蘇。
妾薄命
作者：劉元叔（唐）

自從離別守空閨，遙聞徵戰赴雲梯。夜夜思君遼海北，彩鸞琴裡怨聲多，飛鵲鏡前妝梳斷。誰家夫婿不從徵，旦逐新人殊未歸，還令秋至夜霜飛。北斗星前橫旅雁，暗啼羅帳空自憐，夢度陽關向誰說。每憐容貌宛如神，
古別離
作者：常理（唐）

君禦狐白裘，妾居緗綺幬。粟鈿金夾膝，花錯玉搔頭。離別生庭草，征衣斷戍樓。蠨蛸網清曙，菡萏落紅秋。小膽空房怯，長眉滿鏡愁。為傳兒女意，不用遠封侯。
妾薄命
作者：常理（唐）

十五玉童色，雙蛾青彎彎。鳥銜櫻桃花，此時刺繡閑。嬌小恣所愛，誤人金指環。豔花句引落，滅燭屏風關。妾怕愁中畫，君偷薄裡還。初謂來心平若案，
虞姬怨
作者：馮待徵（唐）

妾本江南採蓮女，君是江東學劍人。逢君遊俠英雄日，行逢楚漢正相持，辭家上馬從君起。歲歲年年事徵戰，相期相許定關中，鳴鑾鳴佩入秦宮。誰誤四面楚歌起，澤中馬力先戰疲，帳下蛾眉□□□。君王是日無神彩，終天隔地與君辭，恨似流波無息時。使妾本來不相識，
越溪怨
作者：冷朝光（唐）

越王宮裡如花人，越水溪頭採白蘋。白蘋未盡人先盡，誰見江南春複春。
吳宮怨
作者：衛萬（唐）

君不見吳王宮閣臨江起，不見珠簾見江水。曉氣晴來雙闕間，潮聲夜落千門裡。句踐城中非舊春，
春遊吟
作者：李章（唐）

初春遍芳甸，十裡藹盈矚。美人摘新英，步步玩春綠。所思杳何處，宛在吳江曲。可憐不得共芳菲，
婕妤怨
作者：王沈（唐）

長信梨花暗欲棲，應門上鑰草萋萋。春風吹花亂撲戶，班絕車聲不至啼。
夜夜曲
作者：王偃（唐）

北斗星移銀漢低，班姬愁思鳳城西。青槐陌上行人絕，明月樓前烏夜啼。
明君詞
作者：王偃（唐）

北望單於日半斜，明君馬上泣胡沙。一雙淚滴黃河水，應得東流入漢家。
擬古東飛伯勞歌
作者：李暇（唐）

秦王龍劍燕後琴，珊瑚寶匣鏤雙心。誰家女兒抱香枕，青綺幃中坐相憶，紅鸞鏡裡見愁色。簷花照月鶯對棲，
怨詩三首
作者：李暇（唐）

羅敷初總髻，蕙芳正嬌小。月落始歸船，春眠恆著曉。何處期郎遊，小苑花臺間。相憶不可見，且複乘月還。別前花照路，別後露垂葉。歌舞須及時，如何坐悲妾。
碧玉歌
作者：李暇（唐）

碧玉上官妓，出入千花林。珠被玳瑁床，感郎情意深。
見美人聞琴不聽
作者：李播（唐）

洛浦風流雪，陽臺朝暮雲。聞琴不肯聽，似妒卓文君。
賦詩
作者：辛弘智（唐）

君為河邊草，逢春心剩生。妾如臺上鏡，得照始分明。
自君之出矣
作者：辛弘智（唐）

自君之出矣，梁塵靜不飛。思君如滿月，夜夜減容輝。
自君之出矣
作者：辛弘智（唐）

自君之出矣，寶鏡為誰明。思君如隴水，常聞嗚咽聲。
古別離二首
作者：李端（唐）

水國葉黃時，洞庭霜落夜。行舟聞商估，宿在楓林下。此地送君還，茫茫似夢間。後期知幾日，前路轉多山。巫峽通湘浦，迢迢隔雲雨。天晴見海檣，月落聞津鼓。人老自多愁，水深難急流。清宵歌一曲，白首對汀洲。與君桂陽別，令君嶽陽待。後事忽差池，前期日空在。木落雁嗷嗷，洞庭波浪高。遠山雲似蓋，極浦樹如毫。朝發能幾裡，暮來風又起。如何兩處愁，皆在孤舟裡。昨夜天月明，長川寒且清。菊花開欲盡，薺菜泊來生。下江帆勢速，五兩遙相逐。欲問去時人，知投何處宿。空令猿嘯時，泣對湘簟竹。
折楊柳
作者：李端（唐）

東城攀柳葉，柳葉低著草。少壯莫輕年，輕年有衰老。柳發遍川岡，登高堪斷腸。雨煙輕漠漠，何樹近君鄉。贈君折楊柳，顏色豈能久。上客莫沾巾，佳人正回首。新柳送君行，古柳傷君情。突兀臨荒渡，婆娑出舊營。隋家兩岸盡，陶宅五株榮。日暮偏愁望，春山有鳥聲。
留別柳中庸
作者：李端（唐）

惆悵流水時，蕭條背城路。離人出古亭，嘶馬入寒樹。江海正風波，相逢在何處。
野亭三韻送錢員外
作者：李端（唐）

野菊開欲稀，寒泉流漸淺。幽人步林後，歎此年華晚。倚杖送行雲，尋思故山遠。
歸山招王逵
作者：李端（唐）

日長原野靜，杖策步幽巘。雉雊麥苗陰，蝶飛溪草晚。我生好閑放，此去殊未返。自是君不來，非關故山遠。
過穀口元贊善所居
作者：李端（唐）

入穀訪君來，秋泉已堪涉。林間人獨坐，月下山相接。重露濕蒼苔，明燈照黃葉。故交一不見，素發何稠疊。
旅次岐山得山友書卻寄鳳翔張尹
作者：李端（唐）

本與戴徵君，同師竹上坐。偶為名利引，久廢論真果。昨日山信回，寄書來責我。
九日贈司空文明
作者：李端（唐）

我有惆悵詞，待君醉時說。長來逢九日，難與菊花別。摘卻正開花，暫言花未發。
蕪城
作者：李端（唐）

昔人登此地，丘隴已前悲。今日又非昔，春風能幾時。風吹城上樹，草沒城邊路。城裡月明時，精靈自來去。
送吉中孚拜官歸楚州
作者：李端（唐）

才子神骨清，虛竦眉眼明。貌應同衛玠，鬢且異潘生。初戴莓苔幘，來過丞相宅。滿堂歸道師，眾口宗詩伯。須臾裡巷傳，天子亦知賢。出詔升高士，馳聲在少年。自為才哲愛，日與侯王會。匡主一言中，榮親千裡外。更聞仙士友，往往東回首。驅石不成羊，指丹空斃狗。孤帆淮上歸，商估夜相依。海霧寒將盡，天星曉欲稀。潮頭來始歇，浦口喧爭發。鄉樹尚和雲，鄰船猶帶月。到洞必傷情，巡房見舊名。醮疏壇路澀，汲少井欄傾。別我長安道，前期共須老。方隨水向山，肯惜花辭島。悵望執君衣，今朝風景好。
荊州泊
作者：李端（唐）

南樓西下時，月裡聞來棹。桂水舳艫回，荊州津濟鬧。移帷望星漢，引帶思容貌。今夜一江人，唯應妾身覺。
春遊樂
作者：李端（唐）

遊童蘇合彈，倡女蒲葵扇。初日映城時，相思忽相見。褰裳蹋路草，理鬢回花面。薄暮不同歸，留情此芳甸。
千里思
作者：李端（唐）

涼州風月美，遙望居延路。泛泛下天雲，青青緣塞樹。燕山蘇武上，海島田橫住。更是草生時，行人出門去。
白鷺詠
作者：李端（唐）

迥起來應近，高飛去自遙。映林同落雪，拂水狀翻潮。猶有幽人興，相逢到碧霄。
冬夜與故友聚送吉校書
作者：李端（唐）

途窮別則怨，何必天涯去。共作出門人，不見歸鄉路。殷勤執杯酒，悵望送親故。月色入閑軒，風聲落高樹。雲霄望且遠，齒發行應暮。九日泣黃花，三秋悲白露。君行過洛陽，莫向青山度。
與苗員外山行
作者：李端（唐）

古人留路去，今日共君行。若待青山盡，應逢白髮生。誰知到蘭若，流落一書名。
早春同庾侍郎題青龍上方院
作者：李端（唐）

相見惜餘輝，齊行登古寺。風煙結遠恨，山水含芳意。車馬莫前歸，留看巢鶴至。
送從叔赴洪州
作者：李端（唐）

榮家兼佐幕，叔父似還鄉。王粲名雖重，郤超髯未長。鳴橈過夏口，斂笏見潯陽。後夜相思處，中庭月一方。
送路司諫侍從叔赴洪州
作者：李端（唐）

郤超本絕倫，得意在芳春。勳業耿家盛，風流荀氏均。聲名金作賦，白皙玉為身。斂笏辭天子，乘龜從丈人。度關行且獵，鞍馬何躞蹀。猿嘯暮應愁，湖流春好涉。潯陽水分送，於越山相接。梅雨細如絲，蒲帆輕似葉。逢風燕不定，值石波先疊。樓見遠公廬，船經徐稚業。邑人多秉筆，州吏亦負笈。村女解收魚，津童能用楫。唯我有荊扉，無成未得歸。見君兄弟出，今日自沾衣。
病後遊青龍寺
作者：李端（唐）

病來形貌穢，齋沐入東林。境靜聞神遠，身羸向道深。芭蕉高自折，荷葉大先沈。
夜尋司空文明逢深上人因寄晉侍禦
作者：李端（唐）

鶴裘筇竹杖，語笑過林中。正是月明夜，陶家見遠公。自嫌山客務，不與漢官同。
長安書事寄薛戴
作者：李端（唐）

朔雁去成行，哀蟬響如昨。時芳一憔悴，暮序何蕭索。笑語且無聊，逢迎多約略。三山不可見，百歲空揮霍。故事盡為愁，新知無複樂。夫君又離別，而我加寂寞。惠遠縱相尋，陶潛只獨酌。主人恩則厚，客子才自薄。委曲見提攜，因循成蹇剝。論邊書未上，招隱詩還作。貴者已朝餐，豈能敦宿諾。飛禽雖失樹，流水長思壑。千里寄瓊枝，夢寐青山郭。
鮮於少府宅看花
作者：李端（唐）

謝家能植藥，萬簇相縈倚。爛熳綠苔前，嬋娟青草裡。垂欄複照戶，映竹仍臨水。驟雨發芳香，回風舒錦綺。孤光雜新故，眾色更重累。散碧出疏莖，分黃成細蕊。遊蜂高更下，驚蝶坐還起。玉貌對應慚，霞標方不似。春陰憐弱蔓，夏日同短晷。回落報榮衰，交關鬥紅紫。花時苟未賞，老至誰能止。上客屢移床，幽僧勞憑幾。初合雖薄劣，卻得陪君子。敢問賢主人，何如種桃李。
慈恩寺懷舊
作者：李端（唐）

去者不可憶，舊遊相見時。淩霄徒更發，非是看花期。倚玉交文友，登龍年月久。東閣許聯床，西郊亦攜手。彼蒼何曖昧，薄劣翻居後。重入遠師溪，誰嘗陶令酒。伊昔會禪宮，容輝在眼中。籃輿來問道，玉柄解談空。孔席亡顏子，僧堂失謝公。遺文一書壁，新竹再移叢。始聚終成散，朝歡暮不同。春霞方照日，夜燭忽迎風。蟻鬥聲猶在，鴞災道已窮。問天應默默，歸宅太匆匆。淒其履還路，莽蒼雲林暮。九陌似無人，五陵空有霧。緬懷山陽笛，永恨平原賦。錯莫過門欄，分明識行路。上智本全真，郤公況重臣。唯應撫靈運，暫是憶嘉賓。存信松猶小，緘哀草尚新。鯉庭埋玉樹，那忍見門人。
贈薛戴
作者：李端（唐）

曉霧忽為霜，寒蟬還罷響。行人在長道，日暮多歸想。射策本何功，名登絳帳中。遂矜丘室重，不料阮途窮。交結慚時輩，龍鍾似老翁。機非鄙夫正，懶是平生性。欹枕鴻雁高，閉關花藥盛。廚煙當雨絕，階竹連窗暝。欲賦苦饑行，無如消渴病。舊業曆胡塵，荒原少四鄰。田園空有處，兄弟未成人。毛義心長苦，袁安家轉貧。今呈胸臆事，當為淚沾巾。
東門送客
作者：李端（唐）

綠楊新草路，白髮故鄉人。既壯還應老，遊梁複滯秦。逢花莫漫折，能有幾多春。
送韓紳卿
作者：李端（唐）

春雨昨開花，秋霜忽沾草。榮枯催日夕，去住皆須老。君望漢家原，高墳漸成道。
襄陽曲
作者：李端（唐）

襄陽堤路長，草碧柳枝黃。誰家女兒臨夜妝，同居女伴正衣裳，中庭寒月白如霜。賈生十八稱才子，
胡騰兒
作者：李端（唐）

胡騰身是涼州兒，肌膚如玉鼻如錐。桐布輕衫前後卷，安西舊牧收淚看，洛下詞人抄曲與。揚眉動目踏花氈，環行急蹴皆應節，反手叉腰如卻月。絲桐忽奏一曲終，
贈康洽
作者：李端（唐）

黃須康兄酒泉客，平生出入王侯宅。今朝醉臥又明朝，聲名恆壓鮑參軍，班位不過揚執戟。邇來七十遂無機，自言萬物有移改，始信桑田變成海。同時獻賦人皆盡，漢家尚壯今則老，發短心長知奈何。華堂舉杯白日晚，借問朦朧花樹下，誰家畚插築高臺。
瘦馬行
作者：李端（唐）

城傍牧馬驅未過，一馬徘徊起還臥。眼中有淚皮有瘡，往時漢地相馳逐，如雨如風過平陸。豈意今朝驅不前，玉勒金鞍既已遠，追奔獲獸有誰知。終身櫪上食君草，
雜歌呈鄭錫司空文明
作者：李端（唐）

昨宵夢到亡何鄉，忽見一人山之陽。高冠長劍立石堂，啖我還丹拍我背，令我延年在人代。乃書數字與我持，東嶺啼猿三四聲，捲簾一望心堪碎。蓬萊有梯不可躡，學仙去來辭故人，長安道路多風塵。
雜歌
作者：李端（唐）

漢水至清泥則濁，松枝至堅蘿則弱。十三女兒事他家，為姑偏忌諸嫂良，作婦翻嫌婿家惡。人生照鏡須自知，伯奇掇蜂賢父逐，曾參殺人慈母疑。酒沽千日人不醉，山雞錦翼豈鳳凰，隴鳥人言止鸚鵡。向栩非才徒隱灶，樂生東去終居趙，陽虎北轅翻適楚。世間反復不易陳，
烏棲曲
作者：李端（唐）

白馬逐朱車，黃昏入狹斜。狹斜柳樹烏爭宿，
送客東歸
作者：李端（唐）

昨夜東風吹盡雪，兩京路上梅花發。行人相見便東西，
王敬伯歌
作者：李端（唐）

妾本舟中女，聞君江上琴。君初感妾意，妾亦感君心。遂出合歡被，同為交頸禽。傳杯唯畏淺，接膝猶嫌遠。侍婢奏箜篌，女郎歌宛轉。宛轉怨如何，中庭霜漸多。霜多葉可惜，昨日非今夕。徒結萬重歡，終成一宵客。王敬伯，綠水青山從此隔。
救生寺望春寄暢當
作者：李端（唐）

東西南北望，望遠悲潛蓄。紅黃綠紫花，花開看不足。今年與子少相隨，他年與子老相逐。
荊門歌送兄赴夔州
作者：李端（唐）

餘兄佐郡經西楚，餞行因賦荊門雨。sC々燮燮聲漸繁，雲間悵望荊衡路，萬裡青山一時暮。琵琶寺裡響空廊。熨火陂前濕荒戍。沙尾長檣發漸稀，竹竿草屩涉流歸。夷陵已遠半成燒，漢上游倡始濯衣。船門相對多商估，曾為江客念江行，腸斷秋荷雨打聲。摩天古木不可見，
妾薄命
作者：李端（唐）

憶妾初嫁君，花鬟如綠雲，回燈入綺帳，轉面脫羅裙。折步教人學，偷香與客燻。容顏南國重，名字北方聞。一從失恩意，轉覺身憔悴。對鏡不梳頭，倚窗空落淚。新人莫恃新，秋至會無春。從來閉在長門者，
冬日洛城北謁玄元皇帝廟
作者：杜甫（唐）

配極玄都閟，憑虛禁禦長。守祧嚴具禮，掌節鎮非常。碧瓦初寒外，金莖一氣旁。山河扶繡戶，日月近雕樑。仙李盤根大，猗蘭奕葉光。世家遺舊史，道德付今王。畫手看前輩，吳生遠擅場。森羅移地軸，妙絕動宮牆。五聖聯龍袞，千官列雁行。冕旒俱秀髮，旌旆盡飛揚。翠柏深留景，紅梨迥得霜。風箏吹玉柱，露井凍銀床。身退卑周室，經傳拱漢皇。穀神如不死，養拙更何鄉。
贈韋左丞丈
作者：杜甫（唐）

左轄頻虛位，今年得舊儒。相門韋氏在，經術漢臣須。時議歸前烈，天倫恨莫俱。鴒原荒宿草，鳳沼接亨衢。有客雖安命，衰容豈壯夫。家人憂几杖，甲子混泥途。不謂矜餘力，還來謁大巫。歲寒仍顧遇，日暮且踟躕。老驥思千里，饑鷹待一呼。君能微感激，亦足慰榛蕪。
投贈哥舒開府二十韻
作者：杜甫（唐）

今代麒麟閣，何人第一功。君王自神武，駕馭必英雄。開府當朝傑，論兵邁古風。先鋒百勝在，略地兩隅空。青海無傳箭，天山早掛弓。廉頗仍走敵，魏絳已和戎。每惜河湟棄，新兼節制通。智謀垂睿想，出入冠諸公。日月低秦樹，乾坤繞漢宮。胡人愁逐北，宛馬又從東。受命邊沙遠，歸來禦席同。軒墀曾寵鶴，畋獵舊非熊。茅土加名數，山河誓始終。策行遺戰伐，契合動昭融。勳業青冥上，交親氣概中。未為珠履客，已見白頭翁。壯節初題柱，生涯獨轉蓬。幾年春草歇，今日暮途窮。軍事留孫楚，行間識呂蒙。防身一長劍，將欲倚崆峒。
上韋左相二十韻
作者：杜甫（唐）

鳳曆軒轅紀，龍飛四十春。八荒開壽域，一氣轉洪鈞。霖雨思賢佐，丹青憶老臣。應圖求駿馬，驚代得麒麟。沙汰江河濁，調和鼎鼐新。韋賢初相漢，範叔已歸秦。盛業今如此，傳經固絕倫。豫樟深出地，滄海闊無津。北斗司喉舌，東方領搢紳。持衡留藻鑒，聽履上星辰。獨步才超古，餘波德照鄰。聰明過管輅，尺牘倒陳遵。豈是池中物，由來席上珍。廟堂知至理，風俗盡還淳。才傑俱登用，愚蒙但隱淪。長卿多病久，子夏索居頻。回首驅流俗，生涯似眾人。巫咸不可問，鄒魯莫容身。感激時將晚，蒼茫興有神。為公歌此曲，涕淚在衣巾。
奉贈太常張卿二十韻
作者：杜甫（唐）

方丈三韓外，昆侖萬國西。建標天地闊，詣絕古今迷。氣得神仙迥，恩承雨露低。相門清議眾，儒術大名齊。軒冕羅天闕，琳琅識介珪。伶官詩必誦，夔樂典猶稽。健筆淩鸚鵡，銛鋒瑩鸊鵜。友于皆挺拔，公望各端倪。通籍逾青瑣，亨衢照紫泥。靈虯傳夕箭，歸馬散霜蹄。能事聞重譯，嘉謨及遠黎。弼諧方一展，斑序更何躋。適越空顛躓，遊梁竟慘淒。謬知終畫虎，微分是醯雞。萍泛無休日，桃陰想舊蹊。吹噓人所羨，騰躍事仍睽。碧海真難涉，青雲不可梯。顧深慚鍛煉，才小辱提攜。檻束哀猿叫，枝驚夜鵲棲。幾時陪羽獵，應指釣璜溪。
敬贈鄭諫議十韻
作者：杜甫（唐）

諫官非不達，詩義早知名。破的由來事，先鋒孰敢爭。思飄雲物外，律中鬼神驚。毫髮無遺恨，波瀾獨老成。野人甯得所，天意薄浮生。多病休儒服，冥搜信客旌。築居仙縹緲，旅食歲崢嶸。使者求顏闔，諸公厭禰衡。將期一諾重，欻使寸心傾。君見途窮哭，宜憂阮步兵。
奉贈鮮於京兆二十韻
作者：杜甫（唐）

王國稱多士，賢良複幾人。異才應間出，爽氣必殊倫。始見張京兆，宜居漢近臣。驊騮開道路，雕鶚離風塵。侯伯知何等，文章實致身。奮飛超等級，容易失沈淪。脫略磻溪釣，操持郢匠斤。雲霄今已逼，臺袞更誰親。鳳穴雛皆好，龍門客又新。義聲紛感激，敗績自逡巡。途遠欲何向，天高難重陳。學詩猶孺子，鄉賦念嘉賓。不得同晁錯，籲嗟後郤詵。計疏疑翰墨，時過憶松筠。獻納紆皇眷，中間謁紫宸。且隨諸彥集，方覬薄才伸。破膽遭前政，陰謀獨秉鈞。微生沾忌刻，萬事益酸辛。交合丹青地，恩傾雨露辰。有儒愁餓死，早晚報平津。
贈特進汝陽王二十韻
作者：杜甫（唐）

特進群公表，天人夙德升。霜蹄千里駿，風翮九霄鵬。服禮求毫髮，惟忠忘寢興。聖情常有眷，朝退若無憑。仙醴來浮蟻，奇毛或賜鷹。清關塵不雜，中使日相乘。晚節嬉遊簡，平居孝義稱。自多親棣萼，誰敢問山陵。學業醇儒富，辭華哲匠能。筆飛鸞聳立，章罷鳳鶱騰。精理通談笑，忘形向友朋。寸長堪繾綣，一諾豈驕矜。已忝歸曹植，何知對李膺。招要恩屢至，崇重力難勝。披霧初歡夕，高秋爽氣澄。尊罍臨極浦，鳧雁宿張燈。花月窮遊宴，炎天避鬱蒸。研寒金井水，簷動玉壺冰。瓢飲唯三徑，巖棲在百層。且持蠡測海，況挹酒如澠。鴻寶甯全秘，丹梯庶可淩。淮王門有客，終不愧孫登。
鄭駙馬宅宴洞中
作者：杜甫（唐）

主家陰洞細煙霧，留客夏簟清琅玕。春酒杯濃琥珀薄，自是秦樓壓鄭谷，時聞雜佩聲珊珊。
李監宅
作者：杜甫（唐）

尚覺王孫貴，豪家意頗濃。屏開金孔雀，褥隱繡芙蓉。且食雙魚美，誰看異味重。門闌多喜色，女婿近乘龍。
重題鄭氏東亭
作者：杜甫（唐）

華亭入翠微，秋日亂清暉。崩石欹山樹，清漣曳水衣。紫鱗沖岸躍，蒼隼護巢歸。向晚尋徵路，殘雲傍馬飛。
題張氏隱居二首
作者：杜甫（唐）

春山無伴獨相求，伐木丁丁山更幽。澗道餘寒曆冰雪，乘興杳然迷出處，對君疑是泛虛舟。之子時相見，邀人晚興留。霽潭鱣發發，春草鹿呦呦。杜酒偏勞勸，張梨不外求。前村山路險，歸醉每無愁。
天寶初南曹小司寇舅於我太夫人堂下累土為山一匱盈尺以代彼朽木承諸焚香瓷甌甌甚安矣旁植慈竹蓋茲數峰嶔岑嬋娟宛有塵外數致乃不知興之所至而作是詩
作者：杜甫（唐）

一匱功盈尺，三峰意出群。望中疑在野，幽處欲生雲。慈竹春陰覆，香爐曉勢分。惟南將獻壽，佳氣日氛氳。
龍門
作者：杜甫（唐）

龍門橫野斷，驛樹出城來。氣色皇居近，金銀佛寺開。往還時屢改，川水日悠哉。相閱征途上，生涯盡幾回。
奉寄河南韋尹丈人
作者：杜甫（唐）

有客傳河尹，逢人問孔融。青囊仍隱逸，章甫尚西東。鼎食分門戶，詞場繼國風。尊榮瞻地絕，疏放憶途窮。濁酒尋陶令，丹砂訪葛洪。江湖漂短褐，霜雪滿飛蓬。牢落乾坤大，周流道術空。謬慚知薊子，真怯笑揚雄。盤錯神明懼，謳歌德義豐。屍鄉餘土室，難說祝雞翁。
贈李白
作者：杜甫（唐）

秋來相顧尚飄蓬，未就丹砂愧葛洪。痛飲狂歌空度日，飛揚跋扈為誰雄。
與任城許主簿遊南池
作者：杜甫（唐）

秋水通溝洫，城隅進小船。晚涼看洗馬，森木亂鳴蟬。菱熟經時雨，蒲荒八月天。晨朝降白露，遙憶舊青氈。
登兗州城樓
作者：杜甫（唐）

東郡趨庭日，南樓縱目初。浮雲連海嶽，平野入青徐。孤嶂秦碑在，荒城魯殿餘。從來多古意，臨眺獨躊躇。
劉九法曹、鄭瑕丘石門宴集
作者：杜甫（唐）

秋水清無底，蕭然靜客心。掾曹乘逸興，鞍馬去相尋。能吏逢聯璧，華筵直一金。晚來橫吹好，泓下亦龍吟。
暫如臨邑，至gh山湖亭奉懷李員外率爾成興
作者：杜甫（唐）

野亭逼湖水，歇馬高林間。鼉吼風奔浪，魚跳日映山。暫遊阻詞伯，卻望懷青關。靄靄生雲霧，唯應促駕還。
對雨書懷，走邀許十一簿公
作者：杜甫（唐）

東嶽雲峰起，溶溶滿太虛。震雷翻幕燕，驟雨落河魚。座對賢人酒，門聽長者車。相邀愧泥濘，騎馬到階除。
巳上人茅齋
作者：杜甫（唐）

巳公茅屋下，可以賦新詩。枕簟入林僻，茶瓜留客遲。江蓮搖白羽，天棘夢青絲。空忝許詢輩，難酬支遁詞。
房兵曹胡馬詩
作者：杜甫（唐）

胡馬大宛名，鋒稜瘦骨成。竹批雙耳峻，風入四蹄輕。所向無空闊，真堪託死生。驍騰有如此，萬裡可橫行。
畫鷹
作者：杜甫（唐）

素練風霜起，蒼鷹畫作殊。身思狡兔，側目似愁胡。絛鏇光堪擿，軒楹勢可呼。何當擊凡鳥，毛血灑平蕪。
與李十二白同尋範十隱居
作者：杜甫（唐）

李侯有佳句，往往似陰鏗。餘亦東蒙客，憐君如弟兄。醉眠秋共被，攜手日同行。更想幽期處，還尋北郭生。入門高興發，侍立小童清。落景聞寒杵，屯雲對古城。向來吟橘頌，誰欲討蓴羹。不願論簪笏，悠悠滄海情。
臨邑舍弟書至苦雨黃河泛溢隄防之患簿領所憂因寄此詩用寬其意
作者：杜甫（唐）

二儀積風雨，百穀漏波濤。聞道洪河坼，遙連滄海高。職思憂悄悄，郡國訴嗷嗷。舍弟卑棲邑，防川領簿曹。尺書前日至，版築不時操。難假黿鼉力，空瞻烏鵲毛。燕南吹畎畝，濟上沒蓬蒿。螺蚌滿近郭，蛟螭乘九皋。徐關深水府，碣石小秋毫。白屋留孤樹，青天矢萬艘。吾衰同泛梗，利涉想蟠桃。倚賴天涯釣，猶能掣巨鼇。
過宋員外之問舊莊
作者：杜甫（唐）

宋公舊池館，零落守陽阿。枉道祗從入，吟詩許更過。淹留問耆老，寂寞向山河。更識將軍樹，悲風日暮多。
夜宴左氏莊
作者：杜甫（唐）

風林纖月落，衣露淨琴張。暗水流花徑，春星帶草堂。檢書燒燭短，看劍引杯長。詩罷聞吳詠，扁舟意不忘。
送蔡希曾都尉還隴右，因寄高三十五書記
作者：杜甫（唐）

蔡子勇成癖，彎弓西射胡。健兒甯鬥死，壯士恥為儒。官是先鋒得，材緣挑戰須。身輕一鳥過，槍急萬人呼。雲幕隨開府，春城赴上都。馬頭金狎帢，駝背錦模糊。咫尺雲山路，歸飛青海隅。上公猶寵錫，突將且前驅。漢使黃河遠，涼州白麥枯。因君問訊息，好在阮元瑜。
春日憶李白
作者：杜甫（唐）

白也詩無敵，飄然思不群。清新庾開府，俊逸鮑參軍。渭北春天樹，江東日暮雲。何時一尊酒，重與細論文。
贈陳二補闕
作者：杜甫（唐）

世儒多汩沒，夫子獨聲名。獻納開東觀，君王問長卿。皂雕寒始急，天馬老能行。自到青冥裡，休看白髮生。
寄高三十五書記
作者：杜甫（唐）

嘆惜高生老，新詩日又多。美名人不及，佳句法如何。主將收才子，崆峒足凱歌。聞君已朱紱，且得慰蹉跎。
送裴二虯作尉永嘉
作者：杜甫（唐）

孤嶼亭何處，天涯水氣中。故人官就此，絕境興誰同。隱吏逢梅福，遊山憶謝公。扁舟吾已就，把釣待秋風。
城西陂泛舟
作者：杜甫（唐）

青蛾皓齒在樓船，橫笛短簫悲遠天。春風自信牙檣動，不有小舟能蕩槳，百壺那送酒如泉。
贈田九判官
作者：杜甫（唐）

崆峒使節上青霄，河隴降王款聖朝。宛馬總肥春苜蓿，麾下賴君才併入，獨能無意向漁樵。
贈獻納使起居田舍人
作者：杜甫（唐）

獻納司存雨露邊，地分清切任才賢。舍人退食收封事，揚雄更有河東賦，唯待吹噓送上天。
送韋書記赴安西
作者：杜甫（唐）

夫子欻通貴，雲泥相望懸。白頭無藉在，朱紱有哀憐。書記赴三捷，公車留二年。欲浮江海去，此別意蒼然。
陪鄭廣文遊何將軍山林十首
作者：杜甫（唐）

不識南塘路，今知第五橋。名園依綠水，野竹上青霄。穀口舊相得，濠梁同見招。平生為幽興，未惜馬蹄遙。百頃風潭上，千重夏木清。卑枝低結子，接葉暗巢鶯。鮮鯽銀絲膾，香芹碧澗羹。翻疑柁樓底，晚飯越中行。萬裡戎王子，何年別月支。異花開絕域，滋蔓匝清池。漢使徒空到，神農竟不知。露翻兼雨打，開坼日離披。旁舍連高竹，疏籬帶晚花。碾渦深沒馬，藤蔓曲藏蛇。詞賦工無益，山林跡未賒。盡撚書籍賣，來問爾東家。剩水滄江破，殘山碣石開。綠垂風折筍，紅綻雨肥梅。銀甲彈箏用，金魚換酒來。興移無灑掃，隨意坐莓苔。風磴吹陰雪，雲門吼瀑泉。酒醒思臥簟，衣冷欲裝綿。野老來看客，河魚不取錢。只疑淳樸處，自有一山川。棘樹寒雲色，茵蔯春藕香。脆添生菜美，陰益食單涼。野鶴清晨出，山精白日藏。石林蟠水府，百里獨蒼蒼。憶過楊柳渚，走馬定昆池。醉把青荷葉，狂遺白接z5。刺船思郢客，解水乞吳兒。坐對秦山晚，江湖興頗隨。床上書連屋，階前樹拂雲。將軍不好武，稚子總能文。醒酒微風入，聽詩靜夜分。絺衣掛蘿薜，涼月白紛紛。幽意忽不愜，歸期無奈何。出門流水注，回首白雲多。自笑燈前舞，誰憐醉後歌。祗應與朋好，風雨亦來過。
重過何氏五首
作者：杜甫（唐）

問訊東橋竹，將軍有報書。倒衣還命駕，高枕乃吾廬。花妥鶯捎蝶，溪喧獺趁魚。重來休沐地，真作野人居。山雨尊仍在，沙沈榻未移。犬迎曾宿客，鴉護落巢兒。雲薄翠微寺，天清黃子陂。向來幽興極，步屣過東籬。落日平臺上，春風啜茗時。石闌斜點筆，桐葉坐題詩。翡翠鳴衣桁，蜻蜓立釣絲。自今幽興熟，來往亦無期。頗怪朝參懶，應耽野趣長。雨拋金鎖甲，苔臥綠沈槍。手自移蒲柳，家才足稻粱。看君用幽意，白日到羲皇。到此應常宿，相留可判年。蹉跎暮容色，悵望好林泉。何路沾微祿，歸山買薄田。斯遊恐不遂，把酒意茫然。
冬日有懷李白
作者：杜甫（唐）

寂寞書齋裡，終朝獨爾思。更尋嘉樹傳，不忘角弓詩。短褐風霜入，還丹日月遲。未因乘興去，空有鹿門期。
杜位宅守歲
作者：杜甫（唐）

守歲阿戎家，椒盤已頌花。盍簪喧櫪馬，列炬散林鴉。四十明朝過，飛騰暮景斜。誰能更拘束，爛醉是生涯。
與鄠縣源大少府宴渼陂
作者：杜甫（唐）

應為西陂好，金錢罄一餐。飯抄雲子白，瓜嚼水精寒。無計回船下，空愁避酒難。主人情爛熳，持答翠琅玕。
崔駙馬山亭宴集
作者：杜甫（唐）

蕭史幽棲地，林間蹋鳳毛。洑流何處入，亂石閉門高。客醉揮金碗，詩成得繡袍。清秋多宴會，終日困香醪。
九日楊奉先會白水崔明府
作者：杜甫（唐）

今日潘懷縣，同時陸浚儀。坐開桑落酒，來把菊花枝。天宇清霜淨，公堂宿霧披。晚酣留客舞，鳧舄共差池。
贈翰林張四學士
作者：杜甫（唐）

翰林逼華蓋，鯨力破滄溟。天上張公子，宮中漢客星。賦詩拾翠殿，佐酒望雲亭。紫誥仍兼綰，黃麻似六經。內分金帶赤，恩與荔枝青。無複隨高鳳，空餘泣聚螢。此生任春草，垂老獨漂萍。倘憶山陽會，悲歌在一聽。
送張二十參軍赴蜀州，因呈楊五侍禦
作者：杜甫（唐）

好去張公子，通家別恨添。兩行秦樹直，萬點蜀山尖。禦史新驄馬，參軍舊紫髯。皇華吾善處，於汝定無嫌。
陪諸貴公子丈八溝攜妓納涼，晚際遇雨二首
作者：杜甫（唐）

落日放船好，輕風生浪遲。竹深留客處，荷淨納涼時。公子調冰水，佳人雪藕絲。片雲頭上黑，應是雨催詩。雨來沾席上，風急打船頭。越女紅裙濕，燕姬翠黛愁。纜侵堤柳系，幔宛浪花浮。歸路翻蕭颯，陂塘五月秋。
白水明府舅宅喜雨
作者：杜甫（唐）

吾舅政如此，古人誰複過。碧山晴又濕，白水雨偏多。精禱既不昧，歡娛將謂何。湯年旱頗甚，今日醉絃歌。
陪李金吾花下飲
作者：杜甫（唐）

勝地初相引，餘行得自娛。見輕吹鳥毳，隨意數花須。細草稱偏坐，香醪懶再酤。醉歸應犯夜，可怕李金吾。
贈高式顏
作者：杜甫（唐）

昔別是何處，相逢皆老夫。故人還寂寞，削跡共艱虞。自失論文友，空知賣酒壚。平生飛動意，見爾不能無。
贈比部蕭郎中十兄
作者：杜甫（唐）

有美生人傑，由來積德門。漢朝丞相系，梁日帝王孫。蘊藉為郎久，魁梧秉哲尊。詞華傾後輩，風雅藹孤鶱。宅相榮姻戚，兒童惠討論。見知真自幼，謀拙醜諸昆。漂蕩雲天闊，沈埋日月奔。致君時已晚，懷古意空存。中散山陽鍛，愚公野穀村。甯紆長者轍，歸老任乾坤。
九日曲江
作者：杜甫（唐）

綴席茱萸好，浮舟菡萏衰。季秋時欲半，九日意兼悲。江水清源曲，荊門此路疑。晚來高興盡，搖盪菊花期。
承沈八丈東美除膳部員外，阻雨未遂馳賀，奉寄此詩
作者：杜甫（唐）

今日西京掾，多除內省郎。通家惟沈氏，謁帝似馮唐。詩律群公問，儒門舊史長。清秋便寓直，列宿頓輝光。未暇申宴慰，含情空激揚。司存何所比，膳部默淒傷。貧賤人事略，經過霖潦妨。禮同諸父長，恩豈布衣忘。天路牽騏驥，雲臺引棟樑。徒懷貢公喜，颯颯鬢毛蒼。
奉留贈集賢院崔、於二學士
作者：杜甫（唐）

昭代將垂白，途窮乃叫閽。氣沖星象表，詞感帝王尊。天老書題目，春官驗討論。倚風遺鶂路，隨水到龍門。竟與蛟螭雜，空聞燕雀喧。青冥猶契闊，陵厲不飛翻。儒術誠難起，家聲庶已存。故山多藥物，勝概憶桃源。欲整還鄉旆，長懷禁掖垣。謬稱三賦在，難述二公恩。
故武衛將軍輓歌三首
作者：杜甫（唐）

嚴警當寒夜，前軍落大星。壯夫思感決，哀詔惜精靈。王者今無戰，書生已勒銘。封侯意疏闊，編簡為誰青。舞劍過人絕，鳴弓射獸能。銛鋒行愜順，猛噬失蹻騰。赤羽千夫膳，黃河十月冰。橫行沙漠外，神速至今稱。哀輓青門去，新阡絳水遙。路人紛雨泣，天意颯風飄。部曲精仍銳，匈奴氣不驕。無由睹雄略，大樹日蕭蕭。
官定後戲贈
作者：杜甫（唐）

不作河西尉，淒涼為折腰。老夫怕趨走，率府且逍遙。耽酒須微祿，狂歌託聖朝。故山歸興盡，回首向風飆。
九日藍田崔氏莊
作者：杜甫（唐）

老去悲秋強自寬，興來今日盡君歡。羞將短髮還吹帽，明年此會知誰健，醉把茱萸子細看。
崔氏東山草堂
作者：杜甫（唐）

愛汝玉山草堂靜，高秋爽氣相鮮新。有時自發鐘磬響，何為西莊王給事，柴門空閉鎖松筠。
對雪
作者：杜甫（唐）

戰哭多新鬼，愁吟獨老翁。亂雲低薄暮，急雪舞回風。瓢棄尊無綠，爐存火似紅。數州訊息斷，愁坐正書空。
月夜
作者：杜甫（唐）

今夜鄜州月，閨中只獨看。遙憐小兒女，未解憶長安。香霧雲鬟濕，清輝玉臂寒。何時倚虛幌，雙照淚痕幹。
遣興
作者：杜甫（唐）

驥子好男兒，前年學語時。問知人客姓，誦得老夫詩。世亂憐渠小，家貧仰母慈。鹿門攜不遂，雁足系難期。天地軍麾滿，山河戰角悲。儻歸免相失，見日敢辭遲。
元日寄韋氏妹
作者：杜甫（唐）

近聞韋氏妹，迎在漢鐘離。郎伯殊方鎮，京華舊國移。春城回北斗，郢樹發南枝。不見朝正使，啼痕滿面垂。
春望
作者：杜甫（唐）

國破山河在，城春草木深。感時花濺淚，恨別鳥驚心。烽火連三月，家書抵萬金。白頭搔更短，渾欲不勝簪。
憶幼子
作者：杜甫（唐）

驥子春猶隔，鶯歌暖正繁。別離驚節換，聰慧與誰論。澗水空山道，柴門老樹村。憶渠愁只睡，炙背俯晴軒。
一百五日夜對月
作者：杜甫（唐）

無家對寒食，有淚如金波。斫卻月中桂，清光應更多。仳離放紅蕊，想像嚬青蛾。牛女漫愁思，秋期猶渡河。
雜曲歌辭：竹枝
作者：顧況（唐）

帝子蒼梧不復歸，洞庭葉下荊雲飛。巴人夜唱竹枝後，腸斷曉猿聲漸稀。
雜曲歌辭：竹枝
作者：劉禹錫（唐）

白帝城頭春草生，白鹽山下蜀江清。南人上來歌一曲，北人莫上動鄉情。山桃紅花滿上頭，蜀江春水拍江流。花紅易衰似郎意，水流無限似儂愁。江上朱樓新雨晴，瀼西春水縠文生。橋東橋西好楊柳，人來人去唱歌行。日出三竿春霧消，江頭蜀客駐蘭橈。憑寄狂夫書一紙，住在成都萬裡橋。兩岸山花似雪開，家家春酒滿銀盃。昭君坊中多女伴，永安宮外踏青來。瞿塘嘈嘈十二灘，此中道路古來難。長恨人心不如水，等閒平地起波瀾。巫峽蒼蒼煙雨時，清猿啼在最高枝。個裡愁人腸自斷，由來不是此聲悲。城西門前灩澦堆，年年波浪不能摧。懊惱人心不如石，少時東去複西來。山上層層桃李花，雲間煙火是人家。銀釧金釵來負水，長刀短笠去燒畬。楊柳青青江水準，聞郎江上唱歌聲。東邊日出西邊雨，道是無情還有情。楚水巴山江雨多，巴人能唱本鄉歌。今朝北客思歸去，回入紇那披綠羅。
雜曲歌辭：竹枝
作者：白居易（唐）

瞿塘峽口冷煙低，白帝城頭月向西。唱到竹枝聲咽處，寒猿晴鳥一時啼。竹枝苦怨怨何人，夜靜山空歇又聞。蠻兒巴女齊聲唱，愁殺江樓病使君。巴東船舫上巴西，波面風生雨腳齊。水蓼冷花紅蔟蔟，江蘺濕葉碧萋萋。江畔誰人唱竹枝，前聲斷咽後聲遲。怪來調苦緣詞苦，多是通州司馬詩。
雜曲歌辭：竹枝
作者：李涉（唐）

荊門灘急水潺潺，兩岸猿啼煙滿山。渡頭年少應官去，月落西陵望不還。巫峽雲開神女祠，綠潭紅樹影參差。下牢戍口初相問，無義灘頭剩別離。石壁千重樹萬重，白雲斜掩碧芙蓉。昭君溪上年年月，獨自嬋娟色最濃。十二峰頭月欲低，空濛江上子規啼。孤舟一夜東歸客，泣向春風憶建溪。
雜曲歌辭：竹枝
作者：孫光憲（唐）

門前春水白蘋花，岸上無人小艇斜。商女經過江欲暮，散拋殘食飼神鴉。亂繩千結絆人深，越羅萬丈表長尋。楊柳在身垂意緒，藕花落盡見蓮心。
雜曲歌辭：楊柳枝
作者：白居易（唐）

一樹春風萬萬枝，嫩於金色軟於絲。永豐西角荒園裡，盡日無人屬阿誰。一樹衰殘委泥土，雙枝榮耀植天庭。定知玄象今春後，柳宿光中添兩星。
雜曲歌辭：楊柳枝
作者：白居易（唐）

六麼水調家家唱，白雪梅花處處吹。古歌舊曲君休聽，聽取新翻楊柳枝。陶令門前四五樹，亞夫營裡百千條。何似東都正二月，黃金枝映洛陽橋。依依嫋嫋複青青，勾引清風無限情。白雪花繁空撲地，綠絲條弱不勝鶯。紅板江橋青酒旗，館娃宮暖日斜時。可憐雨歇東風定，萬樹千條各自垂。蘇州楊柳任君誇，更有錢塘勝館娃。若解多情尋小小，綠楊深處是蘇家。蘇家小女舊知名，楊柳風前別有情。剝條盤作銀環樣，卷葉吹為玉笛聲。葉含濃露如啼眼，枝嫋輕風似舞腰。小樹不禁攀折苦，乞君留取兩三條。人言柳葉似愁眉，更有愁腸似柳絲。柳絲挽斷腸牽斷，彼此應無續得期。
雜曲歌辭：楊柳枝
作者：盧貞（唐）

一樹依依在永豐，兩枝飛去杳無蹤。玉皇曾採人間曲，應逐歌聲入九重。
雜曲歌辭：楊柳枝
作者：劉禹錫（唐）

塞北梅花羌笛吹，淮南桂樹小山詞。請君莫奏前朝曲，聽唱新翻楊柳枝。南陌東城春早時，相逢何處不依依。桃紅李白皆誇好，須得垂楊相發輝。鳳闕輕遮翡翠帷，龍墀遙望曲塵絲。禦溝春水柳暉映，狂殺長安年少兒。金穀園中鶯亂飛，銅駝陌上好風吹。城東桃李須臾盡，爭似垂楊無限時。花萼樓前初種時，美人樓上鬥腰支。如今拋擲上街裡，露葉如啼欲恨誰。煬帝行宮汴水濱，數株殘柳不勝春。昨來風起花如雪，飛入宮牆不見人。禦陌青門拂地垂，千條金縷萬條絲。如今綰作同心結，將贈行人知不知。城外春風滿酒旗，行人揮袂日西時。長安陌上無窮樹，唯有垂楊管別離。輕盈嫋娜佔春華，舞榭妝樓處處遮。春盡絮飛留不得，隨風好去落誰家。
雜曲歌辭：楊柳枝
作者：劉禹錫（唐）

揚子江頭煙景迷，隋家宮樹拂金堤。嵯峨猶有當時色，半蘸波中水鳥棲。迎得春光先到來，淺黃輕綠映樓臺。只緣嫋娜多情思，便被春風長請挼。巫峽巫山楊柳多，朝雲暮雨遠相和。因想陽臺無限事，為君回唱竹枝歌。
雜曲歌辭：楊柳枝
作者：李商隱（唐）

暫憑樽酒送無憀，莫損愁眉與細腰。人世死前唯有別，春風爭擬惜長條。含煙惹霧每依依，萬緒千條拂落暉。為報行人休盡折，半留相送半迎歸。
雜曲歌辭：楊柳枝
作者：韓琮（唐）

梁苑隋堤事已空，萬條猶舞舊春風。那堪更想千年後，誰見楊花入漢宮。
雜曲歌辭：楊柳枝
作者：施肩吾（唐）

傷見路傍楊柳春，一枝折盡一重新。今年還折去年處，不送去年離別人。
雜曲歌辭：楊柳枝
作者：溫庭筠（唐）

宜春苑外最長條，閑嫋春風伴舞腰。正是玉人腸斷處，一渠春水赤欄橋。南內牆東禦路傍，預知春色柳絲黃。杏花未肯無情思，何事情人最斷腸。蘇小門前柳萬條，毿毿金線拂平橋。黃鶯不語東風起，深閉朱門伴細腰。金縷毿毿碧瓦溝，六宮眉黛惹春愁。晚來更帶龍池雨，半拂欄幹半入樓。館娃宮外鄴城西，遠映征帆近拂堤。系得王孫歸意切，不關春草綠萋萋。兩兩黃鸝色似金，嫋枝啼露動芳音。春來幸自長如線，可惜牽纏蕩子心。禦柳如絲映九重，鳳凰窗柱繡芙蓉。景陽樓伴千條露，一面新妝待曉鐘。織錦機邊鶯語頻，停梭垂淚憶徵人。塞門三月猶蕭索，縱有垂楊未覺春。
雜曲歌辭：楊柳枝
作者：皇甫松（唐）

春入行宮映翠微，玄宗侍女舞煙絲。如今柳向空城綠，玉笛何人更把吹。爛熳春歸水國時，吳王宮殿柳垂絲。黃鶯長叫空閨畔，西子無因更得知。
雜曲歌辭：楊柳枝
作者：齊己（唐）

鳳樓高映綠陰陰，凝碧多含雨露深。莫謂一枝柔軟力，幾曾牽破別離心。館娃宮畔響廊前，依託吳王養翠煙。劍去國亡臺榭毀，卻隨紅樹噪秋蟬。濃低似中陶潛酒，軟極如傷宋玉風。多謝將軍繞營種，翠中閑卓戰旗紅。高僧愛惜遮江寺，遊子傷殘露野橋。爭似著行垂上苑，碧桃紅杏對搖搖。
雜曲歌辭：楊柳枝
作者：張祜（唐）

莫折宮前楊柳枝，玄宗曾向笛中吹。傷心日暮煙霞起，無限春愁生翠眉。凝碧池邊斂翠眉，景陽臺下綰青絲。那勝妃子朝元閣，玉手和煙弄一枝。
雜曲歌辭：楊柳枝
作者：孫魴（唐）

靈和風暖太昌春，舞線搖絲向昔人。何似曉來江雨後，一行如畫隔遙津。彭澤初栽五樹時，只應閑看一枝枝。不知天意風流處，要與佳人學畫眉。暖傍離亭靜拂橋，入流穿檻綠搖搖。不知落日誰相送，魂斷千條與萬條。春來綠樹遍天涯，未見垂楊未可誇。晴日萬株煙一陣，閑坊兼是莫愁家。十首當年有舊詞，唱青歌翠幾無遺。未曾得向行人道，不為離情莫折伊。
雜曲歌辭：楊柳枝
作者：薛能（唐）

華清高樹出離宮，南陌柔條帶暖風。誰風輕陰是良夜，瀑泉聲畔月明中。洛橋晴影覆江船，羌笛秋聲濕塞煙。閑想習池公宴罷，水蒲風絮夕陽天。嫩綠輕懸似綴旒，路人遙見隔宮樓。誰能更近丹墀種，解播皇風入九州。暖風晴日斷浮埃，廢路新條發釣臺。處處輕輕可惆悵，後人攀處古人栽。潭上江邊嫋嫋垂，日高風靜絮相隨。青樓一樹無人見，正是女郎眠覺時。汴水高懸百萬條，風清兩岸一時搖。隋家力盡虛栽得，無限春風屬聖朝。和花煙樹九重城，夾路春陰十萬營。唯向邊頭不堪望，一株憔悴少人行。窗外齊垂旭日初，樓邊輕好暖風徐。遊人莫道栽無益，桃李清陰卻不如。眾木猶寒獨早青，禦溝橋畔曲江亭。陶家舊日應如此，一院春條綠繞廳。帳偃纓垂細複繁，令人心想石家園。風條月影皆堪重，何事侯門愛樹萱。數首新詞帶恨成，柳絲牽我我傷情。柔娥幸有腰支穩，試踏吹聲作唱聲。高出軍營遠映橋，賊兵曾斫火曾燒。風流性在終難改，依舊春來萬萬條。縣依陶令想嫌迂，營伴將軍即大粗。此日與君除萬恨，數篇風調更應無。狂似纖腰軟勝綿，自多情態更誰憐。遊人不折還堪恨，拋向橋邊與路邊。朝陽晴照綠楊煙，一別通波十七年。應有舊枝無處覓，萬株風裡卓旌旃。晴垂芳態吐牙新，雨擺輕條濕面春。別有出牆高數尺，不知搖動是何人。暖梳簪朵事登樓，因掛垂楊立地愁。牽斷綠絲攀不得，半空懸著玉搔頭。西園高樹後庭根，處處尋芳有摺痕。終憶舊遊桃葉舍，一株斜映竹籬門。劉白蘇臺總近時，當初章句是誰推。纖腰舞盡春楊柳，未有儂家一首詩。
雜曲歌辭：楊柳枝
作者：牛嶠（唐）

解凍風來末上青，解垂羅袖拜卿卿。無端嫋娜臨官路，舞送行人過一生。吳王宮裡色偏深，一簇纖條萬縷金。不憤錢塘蘇小小，引郎枝下結同心。橋北橋南千萬條，恨伊張緒不相饒。金羈白馬臨風望，認得羊家靜婉腰。狂雪隨風撲馬飛，惹煙無力被風欹。莫交移入靈和殿，宮女三千又妒伊。嫋翠籠煙拂暖波，舞裙新染曲塵羅。章華臺畔隋堤上，倚得春風爾許多。
雜曲歌辭：楊柳枝
作者：和凝（唐）

軟碧搖煙似送人，映花時把翠眉顰。青青自是風流主，漫颭金絲待洛神。瑟瑟羅裙金縷腰，黛眉偎破未重描。醉來咬損新花子，拽住仙郎盡放嬌。鵲橋初就咽銀河，今夜仙郎自性和。不是昔年攀桂樹，豈能月裡索姮娥。
雜曲歌辭：楊柳枝
作者：孫光憲（唐）

閭門風暖落花幹，飛遍江南雪不寒。獨有晚來臨水驛，閒人多憑赤闌幹。有池有榭即濛濛，浸潤翻成長養功。恰似有人長點檢，著行排立向春風。根柢雖然傍濁河，無妨終日近笙歌。驂驂金帶誰堪比，還笑黃鶯不較多。萬株枯槁怨亡隋，似吊吳臺各自垂。好是淮陰明月裡，酒樓橫笛不勝吹。
雜曲歌辭：浪淘沙
作者：劉禹錫（唐）

九曲黃河萬裡沙，浪淘幾簸自天涯。如今直上銀河去，同到牽牛織女家。洛水橋邊春日斜，碧流輕淺見瓊沙。無端陌上狂風急，驚起鴛鴦出浪花。汴水東流虎眼文，清淮曉色鴨頭春。君看渡口淘沙處，渡卻人間多少人。鸚鵡洲頭浪颭沙，青樓春望日將斜。銜泥燕子爭歸舍，獨自狂夫不憶家。濯錦江邊兩岸花，春風吹浪正淘沙。女郎剪下鴛鴦錦，將向中流匹晚霞。日照澄洲江霧開，淘金女伴滿江隈。美人首飾侯王印，儘是沙中浪底來。八月濤聲吼地來，頭高數丈觸山回。須臾卻入海門去，捲起沙堆似雪堆。莫道讒言如浪深，莫言遷客似沙沉。千淘萬漉雖辛苦，吹盡狂沙始到金。流水淘沙不暫停，前波未滅後波生。令人忽憶瀟湘渚，回唱迎神三兩聲。
雜曲歌辭：浪淘沙
作者：白居易（唐）

一泊沙來一泊去，一重浪滅一重生。相攪相淘無歇日，會交山海一時平。白浪茫茫與海連，平沙浩浩四無邊。暮去朝來淘不住，遂令東海變桑田。青草湖中萬里程，黃梅雨裡一人行。愁見灘頭夜泊處，風翻暗浪打船聲。借問江湖與海水，何似君情與妾心。相恨不如潮有信，相思始覺海非深。海底飛塵終有日，山頭化石豈無時。誰道小郎拋小婦，船頭一去沒回期。隨波逐浪到天涯，遷客生還有幾家。卻到帝鄉重富貴，請君莫忘浪淘沙。
雜曲歌辭：浪淘沙
作者：皇甫松（唐）

灘頭細草接疏林，浪惡罾船半欲沉。宿鷺眠洲非舊浦，去年沙觜是江心。蠻歌豆蔻北人愁，松雨蒲風夜艇秋。浪起鵁鶄眠不得，寒沙細細入江流。
雜曲歌辭：紇那曲
作者：劉禹錫（唐）

楊柳鬱青青，竹枝無限情。同郎一回顧，聽唱紇那聲。踏曲興無窮，調同詞不同。願郎千萬壽，長作主人翁。
雜曲歌辭：瀟湘神二曲
作者：劉禹錫（唐）

湘水流，湘水流，九疑雲物至今愁。君問二妃何處所，斑竹枝，斑竹枝，淚痕點點寄相思。楚客欲聽瑤瑟怨，
雜曲歌辭：拋球樂
作者：劉禹錫（唐）

五彩繡團團，登君玳瑁筵。最宜紅燭下，偏稱落花前。上客如先起，應須贈一船。春早見花枝，朝朝恨發遲。及看花落後，卻憶未開時。幸有拋球樂，一杯君莫辭。
雜曲歌辭：太平樂
作者：白居易（唐）

歲豐仍節儉，時泰更銷兵。聖念長如此，何憂不太平。湛露浮堯酒，燻風起舜歌。願同堯舜意，所樂在人和。
雜曲歌辭：太平樂
作者：王涯（唐）

風俗今和厚，君王在穆清。行看採花曲，儘是太階平。
雜曲歌辭：太平樂
作者：張仲素（唐）

聖德超千古，皇威靜四方。蒼生今息戰，無事覺時長。
雜曲歌辭：昇平樂
作者：薛能（唐）

正氣繞宮樓，皇居信上游。遠岡延聖祚，平地載神州。會合皆重譯，潺湲近八流。中興豈假問，據此自千秋。寥泬敞延英，朝班立位橫。宣傳無草動，拜舞有衣聲。鴛瓦雲消濕，蟲絲日照明。辛勤自不到，遙見似前生。處處足歡聲，時康歲已深。不同三尺劍，應似五絃琴。壽笑山猶盡，明嫌日有陰。何當憐一物，亦遣斷愁吟。曙質絕埃氛，彤庭列禁軍。聖顏初對日，龍尾競緣雲。佩響交成韻，簾陰暖帶紋。逍遙豈有事，於此詠南燻。一物周天至，洪纖盡晏然。車書無異俗，甲子並豐年。奇技皆歸樸，征夫亦服田。君王故不有，臺鼎合韋弦。日日聽歌謠，區中盡祝堯。蟲蝗初不害，夷狄近全銷。史筆唯書瑞，天臺絕見祆。因令匹夫志，轉欲事清朝。品物盡昭蘇，神功複帝謨。他時應有壽，當代且無虞。賜曆通遐俗，移關入半胡。鷦鷯一何幸，於此寄微軀。無戰複無私，堯時即此時。焚香臨極早，待月捲簾遲。端拱乾坤內，何言黈纊垂。君看聖明驗，只此是神龜。旭日上清穹，明堂坐聖聰。衣裳承瑞氣，冠冕蓋重瞳。花木經宵露，旌旗立仗風。何期於此地，見說似仙宮。五帝三皇主，蕭曹魏邴臣。文章惟反樸，戈甲盡生塵。諫紙應無用，朝綱自有倫。昇平不可紀，所見是閒人。
雜曲歌辭：金縷衣
作者：不詳（唐）

勸君莫惜金縷衣，勸君惜取少年時。花開堪折直須折，莫待無花空折枝。
雜曲歌辭：鳳歸雲
作者：滕潛（唐）

金井欄邊見羽儀，梧桐樹上宿寒枝。五陵公子憐文彩，畫與佳人刺繡衣。飲啄蓬山最上頭，和煙飛下禁城秋。曾將弄玉歸雲去，金翿斜開十二樓。
雜曲歌辭：拜新月
作者：李端（唐）

開簾見新月，便即下階拜。細語人不聞，北風吹裙帶。
雜曲歌辭：拜新月
作者：吉中孚妻（唐）

拜新月，拜月出堂前，暗魄深籠桂，虛弓未引弦。拜新月，拜月妝樓上，鸞鏡未安臺，蛾眉已相向。拜新月，拜月不勝情，庭前風露清，月臨人自老，昔年拜月逞容儀，如今拜月雙淚垂。回看眾女拜新月，
雜曲歌辭：憶江南
作者：白居易（唐）

江南好，風景舊曾諳。日出江花紅勝火，江南憶，最憶是杭州。山寺月中尋桂子，江南憶，其次憶吳宮。吳酒一杯春竹葉，
雜曲歌辭：憶江南
作者：劉禹錫（唐）

春過也，共惜豔陽年。猶有桃花流水上，春去也，多謝洛城人。弱柳從風疑舉袂，
雜曲歌辭：宮中調笑
作者：王建（唐）

團扇，團扇，美人病來遮面。玉顏憔悴三年，蝴蝶，蝴蝶，飛上金花枝葉。君前對舞春風，羅袖，羅袖，暗舞春風依舊。遙看歌舞玉樓，楊柳，楊柳，日暮白沙渡口。船頭江水茫茫，
雜曲歌辭：宮中調笑
作者：韋應物（唐）

胡馬，胡馬，遠放燕支山下。咆沙咆雪獨嘶，河漢，河漢，曉掛秋城漫漫。愁人起望相思，
雜曲歌辭：轉應詞
作者：戴叔倫（唐）

邊草，邊草，邊草盡來兵老。山南山北雪晴，
雜曲歌辭：宮中行樂詞
作者：李白（唐）

小小生金屋，盈盈在紫微。山花插寶髻，石竹繡羅衣。每出深宮裡，常隨步輦歸。只愁歌舞散，化作彩雲飛。柳色黃金嫩，梨花白雪香。玉樓巢翡翠，金殿鎖鴛鴦。選妓隨雕輦，徵歌出洞房。宮中誰第一，飛燕在昭陽。盧橘為秦樹，蒲萄出漢宮。煙花宜落日，絲管醉春風。笛奏龍鳴水，簫吟鳳下空。君王多樂事，何必向回中。玉樹春歸日，金宮樂事多。後庭朝未入，輕輦夜相過。笑出花間語，嬌來燭下歌。莫教明月去，留著醉姮娥。繡戶香風暖，紗窗曙色新。宮花爭笑日，池草暗生春。綠樹聞歌鳥，青樓見舞人。昭陽桃李月，羅綺自相親。今日明光裡，還須結伴遊。春風開紫殿，天樂下珠樓。豔舞全知巧，嬌歌半欲羞。更憐花月夜，宮女笑藏鉤。寒雪梅中盡，春風柳上歸。宮鶯嬌欲醉，簷燕語還飛。遲日明歌席，新花豔舞衣。晚來移彩仗，行樂泥光輝。水綠南燻殿，花紅北闕樓。鶯歌聞太液，鳳吹繞瀛洲。素女鳴珠佩，天人弄綵球。今朝風日好，宜入未央遊。
雜曲歌辭：宮中樂
作者：令狐楚（唐）

楚塞金陵靜，巴山玉壘空。萬方無一事，端拱大明宮。霜霽長楊苑，冰開太液池。宮中行樂日，天下盛明時。柳色煙相似，梨花雪不如。春風真有意，一一麗皇居。月上宮花靜，煙含苑樹深。銀臺門已閉，仙漏夜沉沉。九重青鎖闥，百尺碧雲樓。明月秋風起，珠簾上玉鉤。
雜曲歌辭：宮中樂
作者：張仲素（唐）

網戶交如綺，紗窗薄似煙。樂吹天上曲，人是月中仙。翠匣開寒鏡，珠釵掛步搖。妝成隻畏曉，更漏促春宵。江果瑤池實，金盤露井冰。甘泉將避暑，臺殿曉光凝。月彩浮鸞殿，砧聲隔鳳樓。笙歌臨水檻，紅燭乍迎秋。奇樹留寒翠，神池結夕波。黃山一夜雪，渭水雁聲多。
雜曲歌辭：踏歌詞
作者：崔液（唐）

綵女迎金屋，仙姬出畫堂。鴛鴦裁錦袖，翡翠帖花黃。歌響舞分行，豔色動流光。庭際花微落，樓前漢已橫。金壺催夜盡，羅袖拂寒輕。樂笑暢歡情，未半著天明。
雜曲歌辭：踏歌詞
作者：謝偃（唐）

春景嬌春臺，新露泣新梅。春葉參差吐，新花重疊開。花影飛鶯去，歌聲度鳥來。倩看飄颻雪，何如舞袖回。逶迤度香閣，顧步出蘭閨。欲繞鴛鴦殿，先過桃李蹊。風帶舒還卷，簪花舉複低。欲問今宵樂，但聽歌聲齊。夜久星沉沒，更深月影斜。裙輕才動佩，鬟薄不勝花。細風吹寶襪，輕露濕紅紗。相看樂未已，蘭燈照九華。
雜曲歌辭：踏歌詞
作者：張說（唐）

花萼樓前雨露新，長安城裡太平人。龍銜火樹千燈豔，雞踏蓮花萬歲春。帝宮三五戲春臺，行雨流風莫妒來。西域燈輪千影合，東華金闕萬重開。
雜曲歌辭：踏歌行
作者：劉禹錫（唐）

春江月出大堤平，堤上女郎連袂行。唱盡新詞看不見，紅霞影樹鷓鴣鳴。桃蹊柳陌好經過，燈下妝成月下歌。為是襄王故宮地，至今猶自細腰多。新詞宛轉遞相傳，振袖傾鬟風露前。月落烏啼雲雨散，遊童陌上拾花鈿。日暮江頭聞竹枝，南人行樂北人悲。自從雪裡唱新曲，直至三春花盡時。
雜曲歌辭：天長地久詞
作者：盧綸（唐）

玉砌紅花樹，香風不敢吹。春光解天意，偏發殿南枝。虹橋千步廊，半在水中央。天子方清暑，宮人重暮妝。辭輦複當熊，傾心奉上宮。君王若看貌，甘在眾妃中。雲日呈祥禮物殊，北庭生獻五單於。塞天萬裡無飛鳥，可在邊城用郅都。臺殿雲涼風日微，君王初賜六宮衣。樓船罷泛歸猶早，行道才人鬥射飛。
雜曲歌辭：欸乃曲
作者：元結（唐）

偏存名跡在人間，順俗與時未安閒。來謁大官兼問政，扁舟卻入九疑山。湘江二月春水準，滿月和風宜夜行。唱橈欲過平陽戍，守吏相呼問姓名。千里楓林煙雨深，無朝無暮有猿吟。停橈靜聽曲中意，好是雲山韶濩音。零陵郡北湘水東，浯溪形勝滿湘中。溪口石顛堪自逸，誰能相伴作漁翁。下瀧船似入深淵，上瀧船似欲昇天。瀧南始到九疑郡，應絕高人乘興船。
雜曲歌辭：十二月樂辭：正月
作者：李賀（唐）

上樓迎春新春歸，暗黃著柳宮漏遲。薄薄淡靄弄野姿，官街柳帶不堪折，早晚菖蒲勝綰結。
雜曲歌辭：十二月樂辭：二月
作者：李賀（唐）

二月飲酒採桑津，宜男草生蘭笑人。蒲如交劍風如燻，
雜曲歌辭：十二月樂辭：三月
作者：李賀（唐）

東方風來滿眼春，花城柳暗愁幾人。複宮深殿竹風起，軍裝宮妓掃蛾淺，搖搖錦旗夾城暖。曲水飄香去不歸，
雜曲歌辭：十二月樂辭：四月
作者：李賀（唐）

曉涼暮涼樹如蓋，千山濃綠生雲外。依微香雨青氛氳，
雜曲歌辭：十二月樂辭：五月
作者：李賀（唐）

雕玉押簾上，輕縠籠虛門。井汲鉛華水，扇織鴛鴦文。迴雪舞涼殿，甘露洗空綠。羅袖從徊翔，香汗沾寶粟。
雜曲歌辭：十二月樂辭：六月
作者：李賀（唐）

裁生羅，伐湘竹，帔拂疏霜簟秋玉。炎炎紅鏡東方開，
雜曲歌辭：十二月樂辭：七月
作者：李賀（唐）

星依雲渚冷，露滴盤中圓。好花生木末，衰蕙愁空園。夜天如玉砌，池葉極青錢。僅厭舞衫薄，稍知花簟寒。曉風何拂拂，北斗光闌幹。
雜曲歌辭：十二月樂辭：八月
作者：李賀（唐）

孀妾怨長夜，獨客夢歸家。傍簷蟲緝絲，向壁燈垂花。簷外月光吐，簾中樹影斜。悠悠飛露姿，點綴池中荷。
雜曲歌辭：十二月樂辭：九月
作者：李賀（唐）

離宮散螢天似水，竹黃池冷芙蓉死。月綴金鋪光脈脈，雞人罷唱曉瓏璁，鴉啼金井下疏桐。
雜曲歌辭：十二月樂辭：十月
作者：李賀（唐）

玉壺銀箭稍難傾，釭花夜笑凝幽明。碎霜斜舞上羅幕，
雜曲歌辭：十二月樂辭：十一月
作者：李賀（唐）

宮城團回凜嚴光，白天碎碎墮瓊芳。撾鐘高飲千日酒，
雜曲歌辭：十二月樂辭：十二月
作者：李賀（唐）

日腳淡光紅灑灑，薄霜不銷桂枝下。依稀和氣解冬嚴，已就長日辭長夜。
雜曲歌辭：十二月樂辭：閏月
作者：李賀（唐）

帝重光，年重時，七十二候回環推。天官玉管灰剩飛，
雜曲歌辭：桃花行
作者：李嶠（唐）

歲去無言忽憔悴，時來含笑吐氛氳。不能擁路迷仙客，故欲開蹊侍聖君。
雜曲歌辭：桃花行
作者：李乂（唐）

綺萼成蹊遍籞芳，紅英撲地滿筵香。莫將秋宴傳王母，來比春華壽聖皇。
雜曲歌辭：桃花行
作者：徐彥伯（唐）

源水叢花無數開，丹跗紅萼間青梅。從今結子三千歲，預喜仙遊複摘來。
雜曲歌辭：桃花行
作者：蘇頲（唐）

桃花灼灼有光輝，無數成蹊點更飛。為見芳林含笑待，遂同溫樹不言歸。
雜曲歌辭：桃花行
作者：趙彥昭（唐）

紅萼競妍春苑曙，粉茸新向禦筵開。長年願奉西王宴，近侍慚無東朔才。
雜曲歌辭：蘇摩遮
作者：張說（唐）

摩遮本出海西胡，琉璃寶服紫髯鬍。聞道皇恩遍宇宙，來時歌舞助歡娛。繡裝帕額寶花冠，夷歌騎舞借人看。自能激水成陰氣，不慮今年寒不寒。臘月凝陰積帝臺，豪歌擊鼓送寒來。油囊取得天河水，將添上壽萬年杯。寒氣宜人最可憐，故將寒水散庭前。惟願聖君無限壽，長取新年續舊年。昭成皇后帝家親，榮樂諸人不比倫。往日霜前花委地，今年雪後樹逢春。
雜曲歌辭：舞馬詞
作者：張說（唐）

萬玉朝宗鳳扆，千金率領龍媒。眄鼓凝驕躞蹀，聽歌弄影徘徊。天祿遙徵衛叔，日龍上借羲和。將共兩驂爭舞，來隨八駿齊歌。彩旄八佾成行，時龍五色因方。屈膝銜杯赴節，傾心獻壽無疆。帝皂龍駒沛艾，星蘭驥子權奇。騰倚驤洋應節，繁驕接跡不移。二聖先天合德，群靈率土可封。擊石驂驔紫燕，摐金顧步蒼龍。聖君出震應籙，神馬浮河獻圖。足踏天庭鼓舞，心將帝樂踟躊。
雜曲歌辭：舞馬千秋萬歲樂府詞
作者：張說（唐）

金天誕聖千秋節，玉醴還分萬壽觴。試聽紫騮歌樂府，歲歲相傳指樹日，翩翩來伴慶雲翔。聖王至德與天齊，天馬來儀自海西。腕足齊行拜兩膝，更有銜杯終宴曲，垂頭掉尾醉如泥。遠聽明君愛逸才，玉鞭金翅引龍媒。不因茲白人間有，莫言闕下桃花舞，別有河中蘭葉開。
雜曲歌辭：小曲新詞
作者：白居易（唐）

霽色鮮宮殿，秋聲脆管絃。聖明千歲樂，歲歲似今年。紅裙明月夜，碧殿早秋時。好向昭陽宿，天涼玉漏遲。
雜曲歌辭：閨怨詞
作者：白居易（唐）

朝憎鶯百囀，夜妒燕雙棲。不慣經春別，誰知到曉啼。珠箔籠寒月，紗窗背曉燈。夜來巾上淚，一半是春冰。關山征戍遠，閨閣別離難。苦戰應憔悴，寒衣不要寬。
雜曲歌辭：皇帝感詞
作者：盧綸（唐）

提劍雲雷動，垂衣日月明。禁花呈瑞色，國老見星精。發棹魚先躍，窺巢鳥不驚。山呼一萬歲，直入九重城。天衣五鳳彩，禦馬六龍文。雨露清馳道，風雷翊上軍。高旍花外轉，行漏樂前聞。時見金鞭舉，空中指瑞雲。妙算干戈止，神謀宇宙清。兩階文物盛，七德武功成。校獵長楊苑，屯軍細柳營。歸來獻明主，歌舞隘春城。天樂下天中，雲輧儼在空。鉛黃豔河漢，語笑合笙鏞。已見長隨鳳，仍聞不避熊。君王親試舞，閶闔靜無風。
夏杪登越王樓臨涪江望雪山寄朝中知友
作者：於興宗（唐）

巴西西北樓，堪望亦堪愁。山亂江回遠，川清樹欲秋。晴明中雪嶺，煙靄下漁舟。寫寄朝天客，知餘恨獨遊。
《東陽涵碧亭
作者：於興宗（唐）

高低竹雜松，積翠複留風。路劇陰溪裡，寒生暑氣中。
奉酬綿州中丞以江山小圖遠垂賜及兼寄詩
作者：李朋（唐）

巴江與雪山，井邑共回環。圖寫丹青內，分明煙靄間。移君名郡興，助我小齋閑。日想登臨處，高蹤不可攀。
奉酬於中丞登越王樓見寄之什
作者：楊牢（唐）

劍外書來日，驚忙自折封。丹青得山水，強健慰心胸。事少勝諸郡，江回見幾重。寧悲久作別，且似一相逢。詩合焚香詠，愁應賴酒濃。庾樓寒更憶，腸斷雪千峰。
贈舍弟
作者：楊牢（唐）

秦雲蜀浪兩堪愁，爾養晨昏我遠遊。千里客心難寄夢，袖裡鏌鋣光似水，丈夫不合等閒休。
句
作者：楊牢（唐）

蝦蟆欲吃月，保護常教圓。心明外不察，月向懷中圓。羅幃若不卷，誰道中無人。（牢性情急，累居幕府，魁形下方天頂亞，二十四寸窗中月。（牢年六歲，
和綿州於中丞登越王樓見寄
作者：李續（唐）

早年登此樓，退想不勝愁。地遠二千里，時將四十秋。邅迍多失路，華皓任虛舟。詩酒雖堪使，何因得共遊。
和綿州於中丞登越王樓作
作者：李汶儒（唐）

珍重巴西守，殷勤寄遠情。劍峰當戶碧，詩韻滿樓清。日照涪川闊，煙籠雪嶠明。徵黃看即及，莫歎滯江城。
和於中丞夏杪登越王樓望雪山見寄
作者：田章（唐）

志乖多感物，臨眺更增愁。暑候雖雲夏，江聲已似秋。雪遙難辨木，村近好維舟。莫恨歸朝晚，朝簪擬勝遊。
和綿州於中丞登越王樓作
作者：薛蒙（唐）

左綿江上樓，五馬此銷愁。暑退千山雪，風來萬木秋。邅回猶刺郡，系滯似維舟。即有徵黃日，名川莫厭遊。
和綿州於中丞登越王樓作
作者：李鄴（唐）

長聽巴西事，看圖勝所聞。江樓明返照，雪嶺亂晴雲。景象詩情在，幽奇筆跡分。使君徒說好，不只怨離群。
和綿州於中丞登越王樓作二首
作者：於瑰（唐）

樓因藩邸號，川勢似依樓。顯敞含清暑，嵐光入素秋。山宜姑射貌，江泛李膺舟。郢曲思朋執，輕紗畫勝遊。極目郡城樓，浮雲拂檻愁。政成多暇日，詩思動先秋。遠霽千巖雪，隨波一葉舟。昔曾窺粉繪，今願許陪遊。
和於中丞登越王樓
作者：王嚴（唐）

雉堞臨朱檻，登茲便散愁。蟬聲怨炎夏，山色報新秋。江轉穿雲樹，心閑隨葉舟。仲宣徒有歎，謝守幾追遊。
題越王樓寄獻中丞使君
作者：劉暌（唐）

朱軒迥壓碧煙州，昔歲賢王是勝遊。山簇劍峰朝闕遠，今日登臨無限意，同沾惠化自銷愁。
秋日登越王樓獻於中丞
作者：李渥（唐）

越王曾牧劍南州，因向城隅建此樓。橫玉遠開千嶠雪，徒學仲宣聊四望，且將詞賦好依劉。
洋州於中丞頃牧左綿題詩越王樓上朝賢繼和輒課四韻
作者：劉璐（唐）

隔政代君侯，多慚跡令猷。山光來戶牖，江鳥滿汀洲。雅韻徵朝客，清詞寫郡樓。至今謠未已，注意在洋州。
和於中丞登越王樓作
作者：盧栯（唐）

圖畫越王樓，開緘慰別愁。山光涵雪冷，水色帶江秋。雲島孤征雁，煙帆一葉舟。向風舒霽景，如伴謝公遊。
飛鴻響遠音
作者：李體仁（唐）

漠漠微霜夕，翩翩出渚鴻。清聲流迥野，高韻入寥空。舊質經寒塞，殘音響遠風。縈雪猶類網，避月尚疑弓。弱羽雖能振，丹霄竟未通。欲知多怨思，聽取暮煙中。
酬崔法曹遺劍
作者：戴叔倫（唐）

臨風脫佩劍，相勸靜胡塵。自料無筋力，何由答故人。
敬報孫常州二首
作者：戴叔倫（唐）

衰病苦奔走，未嘗追舊遊。何言問憔悴，此日駐方舟。遠道曳故屐，餘春會高齋。因言別離久，得盡平生懷。
將赴東陽留上包諫議
作者：戴叔倫（唐）

敝邑連山遠，仙舟數刻同。多慚屢回首，前路在泥中。
答崔法曹
作者：戴叔倫（唐）

後會知不遠，今歡亦願留。江天梅雨散，況在月中樓。
問嚴居士易
作者：戴叔倫（唐）

自公來問易，不復待加年。更有垂簾會，遙知續草玄。
新年第二夜答處上人宿玉芝觀見寄
作者：戴叔倫（唐）

陽春已三日，會友聞昨夜。可愛剡溪僧，獨尋陶景舍。
赴撫州對酬崔法曹夜雨滴空階五首
作者：戴叔倫（唐）

雨落濕孤客，心驚比棲鳥。空階夜滴繁，相亂應到曉。高會棗樹宅，清言蓮社僧。兩鄉同夜雨，旅館又無燈。謗議不自辨，親朋那得知。雨中驅馬去，非是獨傷離。離室雨初晦，客程雲陡暗。方為對吏人，敢望郵童探。縱酒常擲盞，狂歌時入室。離群怨雨聲，幽抑方成疾。
又酬曉燈離暗室五首
作者：戴叔倫（唐）

知疑奸叟謗，閑與情人話。猶是別時燈，不眠同此夜。寒燈揚曉焰，重屋驚春雨。應想遠行人，路逢泥濘阻。燈光照虛屋，雨影懸空壁。一向簷下聲，遠來愁處滴。楚僧話寂滅，俗慮比虛空。賴有殘燈喻，相傳昏暗中。雨聲亂燈影，明滅在空階。並枉五言贈，知同萬裡懷。
同賦龍沙墅
作者：戴叔倫（唐）

回轉沙岸近，欹斜林嶺重。因君訪遺跡，此日見真龍。
昭君詞
作者：戴叔倫（唐）

漢宮若遠近，路在寒沙上。到死不得歸，何人共南望。
勸陸三飲酒
作者：戴叔倫（唐）

寒郊好天氣，勸酒莫辭頻。擾擾鐘陵市，無窮不醉人。
關山月二首
作者：戴叔倫（唐）

月出照關山，秋風人未還。清光無遠近，鄉淚半書間。一雁過連營，繁霜覆古城。胡笳在何處，半夜起邊聲。
送王司直
作者：戴叔倫（唐）

西塞雲山遠，東風道路長。人心勝潮水，相送過潯陽。
宿無可上人房
作者：戴叔倫（唐）

偶來人境外，何處染囂塵。倘許棲林下，僧中老此身。
山居
作者：戴叔倫（唐）

麋鹿自成群，何人到白雲。山中無外事，終日醉醺醺。
口號
作者：戴叔倫（唐）

白髮千莖雪，寒窗懶著書。最憐吟苜蓿，不及向桑榆。
夜坐
作者：戴叔倫（唐）

夜靜河漢高，獨坐庭前月。忽起故園思，動作經年別。
堤上柳
作者：戴叔倫（唐）

垂柳萬條絲，春來織別離。行人攀折處，閨妾斷腸時。
遣興
作者：戴叔倫（唐）

明月臨滄海，閑雲戀故山。詩名滿天下，終日掩柴關。
贈張揮使
作者：戴叔倫（唐）

謫戍孤城小，思家萬裡遙。漢廷求衛霍，劍佩上青霄。
偶成
作者：戴叔倫（唐）

野水連天碧，峰巒入海青。滄浪者誰子，一曲醉中聽。
畫蟬
作者：戴叔倫（唐）

飲露身何潔，吟風韻更長。斜陽千萬樹，無處避螳螂。
題天柱山圖
作者：戴叔倫（唐）

拔翠五雲中，擎天不計功。誰能淩絕頂，看取日升東。
松鶴
作者：戴叔倫（唐）

雨濕松陰涼，風落松花細。獨鶴愛清幽，飛來不飛去。
草堂一上人
作者：戴叔倫（唐）

一公持一缽，相複度遙岑。地瘦無黃獨，春來草更深。
題黃司直園
作者：戴叔倫（唐）

為憶去年梅，淩寒特地來。門前空臘盡，渾未有花開。